Гарадскі аўтобус Познані

**Гарадскі аўтобус Познані** — адзін з відаў мясцовага транспарту ў Познані. Адна з найстарэйшых аўтобусных сістэм у Польшчы. Першы гарадскі аўтобусны маршрут быў запушчаны ў 1925 годзе. Аўтобусы належаць ТАА «Гарадское транспартнае прадпрыемства ў Познані» (МПК Познань), якое разам з перавозчыкамі з суседніх гмін абслугоўвае гарадскія і прыгарадныя лініі (акрамя гарадскога транспарту ў Сважэндзы) ад імя «Упраўлення гарадскога транспарту ў Познані» (ЗТМ Познань).

## Гісторыя 
### Другая Рэч Паспалітая 
Першым прадпрыемствам, якое атрымала канцэсію на адкрыццё аўтобусных ліній у Познані, стала фірма АТ «Аўтобусы Познані».

1 лістапада 1925 года лічыцца пачаткам рэгулярных аўтобусных перавозак у Познані, калі пачалі працаваць аўтобусы Познаньскай электрычнай чыгункі. Першыя аўтобусныя лініі пазначаліся літарамі A, B і г.д. (толькі ў 1954 годзе іх сталі абазначаць лічбамі, пачынаючы з 51). Адна лінія ішла ад Старога Рынку да Глувна, а другая таксама ад Старога Рынку да Віняраў. Неўзабаве была запушчана трэцяя лінія — ад Пошча свабоды да вул. Я. Матэйка. Пасажыраў перавозілі 4 нядаўна набытыя аўтобусы Scania (кожны на 25 пасажыраў). 8 красавіка 1934 года была адкрыта першая прыгарадная лінія, якая ішла да Масіна (функцыянаваа толькі 2 гады).

У 1944 годзе ў Познані з'явіліся першыя аўтобусы «Büssing» з газавымі рухавікамі.

### Познаньскі аўтобус у сацыялістычнай Польшчы 
Значнае развіццё аўтобусны транспарт Познані атрымаў у 1950-я гады. Маршрутныя лініі сталі дасягаць многіх перыферыйных раёнаў (напрыклад, Кжыжоўнік або Стараленка Велька), а таксама за межамі горада (Сважэндз, Тарнова Падгурнэ, Пушчыкова). У гэты жа час у скад парку быў прыняты новы рухомы састаў: спачатку San H01B, а потым — San H25B і з сярэдзіны 1960-х гг ЗІС-155. Першапачаткова транспарт стаяў на вул. Звяжынецка, а ў 1968 годзе з'явілася новае дэпо па вул. Варшавска.

У 1959 годзе ў Познань паступіў першы Jelcz 272 MEX, а ў 1966 годзе — першыя 6 сучлененых Jelcz AP-02. У 1970 годзе ў МПК Познань былі толькі аўтобусы маркі Jelcz (227 аўтобусаў) і турыстычны аўтобус маркі Karosa. Прыкладна ў 1975 годзе, часцей за ўсё на лініі Агроды—Кжыжоўнік, курсіраваў Jelcz з прычэпамі (13 штук PO01). Па стане на 1975 год прадпрыемствам МПК Познань было перавезена 101 077 пасажыраў. У 1977 годзе ў Познань пачалі паступаць першыя экзэмпляры Jelcz PR110 (10 штук), на якіх у дзень адкрыцця 49-га Познаньскага міжнароднага кірмашу ехала партыйна-ўрадавая дэлегацыя. З 1983 года ў аўтапарк папоўніўся мадэрнізаванымі Jelcz PR110M. У 1984 годзе у скадзе МПК Познань было 155 Jelczy PR110U, 23 Jelcze PR110M і 4 Jelcze PR110IL. У 1980-х гадах па меры імпарту новай маркі Ikarus колькасць Jelcza пачала скарачацца. У 1981 годзе аўтапарк МПК Познань пераехаў у новае дэпо па вул. Кача (Капаніна).

### Познаньскі аўтобус у Трэцяй Рэчы Паспалітай 
У 1991 годзе, у сувязі з ліквідацыяй прыгарадных ліній, большасць аўтапарка горада была перададзена гмінам каля Познані, а ў 1992 годзе аўтобусы маркі Jelcze былі канчаткова зняты з эксплуатацыі. Пакінулі толькі 3 аўтобуса для экскурсій. У 1991 годзе наўзамен закрытых трамвайных ліній былі ўведзены начныя аўтобусныя маршруты. У 1990-я гады быў закуплены першы нізкападлогавы аўтобус (1995 год), а з 1996 года былі ўведзены ў эксплуатацыю 122 нізкападлогавых аўтобуса марак MAN і Neoplan польскай вытворчасці. У 2002 годзе была ўстаявана сістэма ўнутранага маніторынгу транспартных сродкаўм МПК Познань. З 2006 года ўсе аўтобусы Solaris абсталёўваюцца кандыцыянерамі.

У 1994 годзе быў пастаўлены рэкорд па пасажыраперавозкам у горадзе — 191 452 пасажыраў. Аднак у будучыні пасажыраперавозкі скарачаліся за кошт развіцця асабістага транспарту.

З 16 студзеня 2010 года аўтапарк Познані цалкам скадзены з нізкападлогавых аўтобусаў. У 2013 годзе МПК Познань зняла з маршрута адзіны сярэднепадлогавы Ikarus 435.05D.

## Аўтобусны парк 
### Сучасны рухомы склад 
## Крыніцы 
Катэгорыя:Аўтобусныя сістэмы
Катэгорыя:З’явіліся ў 1925 годзе
Катэгорыя:1925 год у Познані
Катэгорыя:Транспарт Познані